CELEX: 32021D0503(01)
Language: sk
Date: 2021-04-23 00:00:00
Title: Rozhodnutie Rady z 23. apríla 2021, ktorým sa prijíma pozícia Rady k návrhu opravného rozpočtu Európskej únie č. 2 na rozpočtový rok 2021 2021/C 161 I/02

3.5.2021   
               
               
                  SK
               
               
                  Úradný vestník Európskej únie
               
               
                  CI 161/2
               
            
         ROZHODNUTIE RADY
         z 23. apríla 2021,
         ktorým sa prijíma pozícia Rady k návrhu opravného rozpočtu Európskej únie č. 2 na rozpočtový rok 2021
         (2021/C 161 I/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 44,
         keďže:
         
                     —
                  
                  
                     rozpočet Únie na rozpočtový rok 2021 sa s konečnou platnosťou prijal 17. marca 2021 (2),
                  
               
                     —
                  
                  
                     Komisia 24. marca 2021 predložila návrh opravného rozpočtu č. 2 k všeobecnému rozpočtu na rozpočtový rok 2021,
                  
               
                     —
                  
                  
                     vzhľadom na bezprecedentnú krízu a potrebu financovať rýchle politické reakcie v krátkom čase je vhodné výnimočne schváliť návrh Komisie vytvoriť v rámci nástroja núdzovej podpory priestor vo výške 100 miliónov EUR na potenciálny vplyv vznikajúcich potrieb na rozpočet v čase šírenia pandémie. Tento spôsob zahrnutia do rozpočtu by nemal predstavovať precedens a Komisia by mala použiť rozpočtové prostriedky súvisiace s touto rezervou výlučne na boj proti pandémii COVID-19 prostredníctvom opatrení oprávnených podľa nariadenia Rady (EÚ) 2020/521 zo 14. apríla 2020, ktorým sa aktivuje núdzová podpora podľa nariadenia (EÚ) 2016/369 a ktorým sa menia jeho ustanovenia s ohľadom na výskyt ochorenia COVID-19 (3),
                  
               
                     —
                  
                  
                     v záujme urýchleného sprístupnenia dostatočných rozpočtových prostriedkov v rámci nástroja núdzovej podpory (IES) v roku 2021 a vzhľadom na príspevok EÚ Európskemu centru pre prevenciu a kontrolu chorôb (ECDC) v reakcii na pandémiu COVID-19 musí Rada bezodkladne pristúpiť k prijatiu svojej pozície k návrhu opravného rozpočtu č. 2 k všeobecnému rozpočtu na rok 2021. Preto je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov stanovenú v článku 4 protokolu č. 1,
                  
               ROZHODLA TAKTO:
         
            Jediný článok
            Pozícia Rady k návrhu opravného rozpočtu Európskej únie č. 2 na rozpočtový rok 2021 bola prijatá 23. apríla 2021.
            Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.
         
         
            V Bruseli 23. apríla 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Ú. v. EÚ L 193, 30.7.2018, s. 1.
         
            (2)  Ú. v. EÚ L 93, 17.3.2021, s. 1.
         
            (3)  Ú. v. EÚ L 117, 15.4.2020, s. 3.